Sacrosancte Dei ecclesie que est constructa in pago Matisconense, cui Berno episcopus preest. Ego Drogbertus dono ad supradictam ecclesiam alodum in agro Salmacense, in villa Sargo-Villaro, cum casa indominicata, et vineam insimul tenentem, que terminatur de uno latere via, de alio latere terra Arnalt cum heres, de alio latere multimodos. Infra istas terminationes, preter lamina Geldran et Laraidrani non dono, alium totum ad integrum. Alius curtilus cum vinea insimul tenente terminatur de uno latere via publica, de alio latere via vicinabli, de cercio latus ad ipso donatore cum heres, de quarta parte terra Ritfredo; infra istas terminationes, totum ad integrum. Alius curtilus cum supraposito et vinea insimul tenente, terminat de uno latere via publica, de alio latere terra Adalbert cum heris, de tertio latere terra Hugone cum heris, de quarta parte terra Ritfredo; infra istas terminationes totum ad integrum. Alius curtilus cum supraposito et vinea insimul tenendum, terminat de duabus partibus via publica, de cercio vinea Geldran cum heris, et terminatur de quarta parte terra Eldear cum suis infantibus, totum ad integrum. Alius curtilus cum vinea terminatur de uno latere via publica, de alio latere terra vulgari cum infantis, de aliis duobus lateribus terra Sancti Petri, totum ad integrum; et alias res meas que ad ipsos curtilos aspiciunt, preter unum campum ad Closellos mihi reservo, cultum et incultum. Hoc sunt vircariis, vineis, pratis, silvis, pomis, pascuis, aquis aquarumque decursibus, omnia et ex omnibus que per titulum cartarum conquisivi trado a die presente ad ipsum sanctum locum habere perpetualiter. Si quis contradixerit libras III auri componat. S. Drotbert. S. Gondrici. S. Teodosio. S. Adalbert. S. Garembert. S. Adalbal. Beraldus fecit. Hactum est hoc tempore Hludovici regis.